Olaf Kortner

Olaf Erling Kortner (født 10. mai 1920 i Skien, død 26. januar 1998) var en norsk politiker (V). Han var vararepresentant til Stortinget i periodene 1965–1969 og 1969–1973, og møtte fast fra 1965 til 1970. Han var også kirke- og undervisningsminister i John Lyngs regjering høsten 1963.Biografi, Stortinget.

Kortner ble cand.philol. i historie i 1948, og arbeidet senere som lektor. Fra 1971 til 1989 var han fylkesskolesjef i Akershus, og fra 1989 til 1990 utdanningsdirektør samme sted.

Kortner var formann i Unge Venstre 1948–1950, nestformann i Norges Venstrelag 1966–1970, og medlem i Venstres sentralstyre 1970-1972. Han representerte den kulturradikale fløyen i partiet.Garvik 1982, s. 31. Kortner var motstander av norsk medlemskap i EF.Garvik 1982, s. 166.

Han hadde også en rekke styreverv utenfor politikken, deriblant vervet som formann i Norsk Lektorlag 1962–1965 og styremedlem i Gyldendal Norsk Forlag 1973–1991.

 Stortingskomitéer 
 1965 – 1965 medlem i Kirke- og undervisningskomiteen
 1969 – 1970 medlem i Kirke- og undervisningskomiteen

 Referanser 

 Kilder 
 Biografi på stortinget.no
 Garvik, Olav: Da Venstre sprakk, Oslo: Cappelen, 1982. Digital utgave fra Nasjonalbiblioteket

 Eksterne lenker 


Kategori:Venstres ledelse
Kategori:Unge Venstres ledelse
Kategori:Norske utdanningsministre
Kategori:Statsråder i Regjeringen Lyng
Kategori:Stortingsrepresentanter for Oslo
Kategori:Stortingsrepresentanter 1965–1969
Kategori:Stortingsrepresentanter 1969–1973
Kategori:Norske fagforeningspersoner
Kategori:Personer fra Skien kommune